Document ID: 32013D0749

KOMISIJOS ĮGYVENDINIMO SPRENDIMAS
2013 m. gruodžio 10 d.
kuriuo Portugalijai leidžiama naudoti tam tikrus apytikrius įverčius PVM nuosavų išteklių bazei apskaičiuoti
(pranešta dokumentu Nr. C(2013) 8689)
(Tekstas autentiškas tik portugalų kalba)
(2013/749/ES, Euratomas)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į Europos atominės energijos bendrijos steigimo sutartį,
atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 13 straipsnį,
kadangi:
(1)
vadovaujantis 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (2) 377 straipsniu, Portugalija gali toliau neapmokestinti X priedo B dalies 2, 4, 7, 9, 10 ir 13 punktuose išvardytų sandorių laikydamasi 1989 m. sausio 1 d. šioje valstybėje narėje taikytų sąlygų; į šiuos sandorius būtina atsižvelgti nustatant PVM išteklių bazę;
(2)
Portugalija paprašė Komisijos leisti naudoti tam tikrus apytikrius įverčius PVM nuosavų išteklių bazei apskaičiuoti, nes ji negali tiksliai apskaičiuoti Direktyvos 2006/112/EB X priedo B dalies 10 punkte nurodytų sandorių PVM nuosavų išteklių bazės. Tokiam apskaičiavimui atlikti greičiausiai prireiktų nepagrįstai didelių administracinių sąnaudų, palyginti su nedideliu šių sandorių poveikiu Portugalijos bendrai PVM nuosavų išteklių bazei. Portugalija gali atlikti apskaičiavimą naudodama apytikrius šios kategorijos sandorių įverčius. Todėl pagal Reglamento (EEB, Euratomas) Nr. 1553/89 6 straipsnio 3 dalies antrą įtrauką Portugalijai turėtų būti leista apskaičiuoti PVM nuosavų išteklių bazę naudojant apytikrius įverčius;
(3)
siekiant skaidrumo ir teisinio tikrumo, tikslinga nustatyti leidimo taikymo trukmę;
(4)
šiame sprendime numatytos priemonės atitinka Nuosavų išteklių patariamojo komiteto nuomonę,
PRIĖMĖ ŠĮ SPRENDIMĄ:
1 straipsnis
Siekiant apskaičiuoti PVM nuosavų išteklių bazę nuo 2013 m. sausio 1 d., Portugalijai leidžiama naudoti apytikrius įverčius šių kategorijų sandoriams, nurodytiems Direktyvos 2006/112/EB X priedo B dalyje:
keleivių vežimas (10 punktas).
2 straipsnis
Šis sprendimas taikomas nuo 2013 m. sausio 1 d. iki 2017 m. gruodžio 31 d.
3 straipsnis
Šis sprendimas skirtas Portugalijos Respublikai.
Priimta Briuselyje 2013 m. gruodžio 10 d.

Labels: 2
18
15
8